இராஜ்பால் யாதவ்

**இராஜ்பால் நௌராங் யாதவ்** (*Rajpal Naurang Yadav*)(பிறப்பு மார்ச் 16,1971) என்பவர் ஓர் இந்திய நடிகரும் நகைச்சுவை நடிகரும் ஆவார். இராம் கோபால் வர்மாவின் *ஜங்கிள்* (2000) படத்தில் எதிர்மறையான பாத்திரத்தில் நடித்ததன் மூலம் இவருக்கு திருப்புமுனை ஏற்பட்டது. யாதவ் பல ஆண்டுகளாக தனது சூத்திரக்கோல் நகைச்சுவை நடிப்பிற்காக பரவலான அங்கீகாரத்தைப் பெற்றிருந்தாலும், பிலிம்பேர், *ஸ்கிரீன்* விருதுகள் போன்ற பல விருதுகளுக்கு பரிந்துரைக்கப்பட்டுள்ளார்.

*ஏக் அவுர் ஏக் க்யாரா* (2003) *முஜ்சே சாதி கரோகி* (2004) *வக்த்ஃ தி ரேசு எகென்ஸ்ட் டைம்* (2005) *ஃபிர் ஹேரா பேரி* (2006) *பார்ட்னர்* (2007) *பூல் பூலையா* (2007) *பூதநாத்*, *கிரேசி* 4 (2008) *[[கிரிஷ் 3]]* (2013) *பூல் புலையா* 2 (2022) மற்றும் *கங்காமா* (2003) *கரம் மசாலா*, *மலாமால் வீக்லி* (2005) *சூப் சுப் கே*, *பாகம் பாக்* (2006) ஆகிய பிரியதர்சன் திரைப்படங்கள் இவரது குறிப்பிடத்தக்க படைப்புகளில் சிலவாகும்.

மெயின் மாதுரி தீட்சித் பன்னா சாக்தி ஹூன் (2003), மேரி பட்னி அவுர் வோ (2005), ராம ராம க்யா ஹை டிராமா (2008), *குசுதி* (2010), *அர்த்த்* (2022) உள்ளிட்ட முன்னணி வேடங்களிலும் தீவிரமான கதாபாத்திரங்களிலும் நடித்துள்ளார்.

## தொழில் வாழ்க்கை
*டிடி நேசனலின்* தொலைக்காட்சியில் *முங்கேரி கே பாய் நௌரங்கிலால்*  தொடர்களில் யாதவ் நடித்தார். இது *முங்கேரிலால் கே ஹசீன் சப்னே* தொடரின் தொடர்ச்சியாகும். இவரது முதல் படம் *சூல்* (1999). இதில் இவர் ஒரு கூலித் தொழிலாளியாக நடித்தார்.

யாதவ் எதிர்மறை வேடங்களில் வெற்றி பெற்றாலும், இவர் *பியார் துனே க்யா கியா* போன்ற நகைச்சுவை வேடங்களை விரும்பினார். மேலும் இவர் இந்தித் திரைப்படங்களில் ஏராளமான நகைச்சுவை ஆர்வலராக ஆனார். இவரது படங்களில் *ஹங்காமா*, *வக்த்ஃ தி ரேஸ் எகெஸ்ட் டைம்*, *சுப் சுப் கே, கரம் மசாலா*, *பிர் ஹேரா பேரி,* டோல் ஆகியவை அடங்கும்.

மெயின் மாதுரி தீட்சித் பன்னா சாக்தி ஹூன், லேடீஸ் டெய்லர், ராமா ராமா க்யா ஹை டிராமா, ஹலோ! *ஹம் லல்லன் போல் ரஹே ஹை]]*, *குஸ்தி*, *மிர்ச்*, *பென்னி மற்றும் பாப்லூ* மற்றும் *மெயின், மேரி பட்னி அவுர் வோ* ஆகிய படங்களிலும் முக்கிய வேடங்களில் நடித்துள்ளார்.

*ஜங்கிள்* படத்திற்காக, இவர் *சான்சுய் ஸ்கிரீனின்* சிறந்த நடிகருக்கான விருதை எதிர்மறை வேடத்தில் நடித்ததற்காக வென்றார். மெயின் மாதுரி தீட்சித் பன்னா சாக்தி கூன் படத்திற்காக யாசு பாரதி விருதைப் பெற்றார். யாதவுக்கு ஜன்பத் இரத்னா விருதும் வழங்கப்பட்டது.

யாதவ் 2015ஆம் ஆண்டில் *கிக் 2* மூலம் தெலுங்கு மொழியில் அறிமுகமானார். மேலும் பன்மொழி திரைப்படமான அம்மாவிலும் நடித்தார்.

பால் உரூபேசு இயக்கி தயாரித்த 'சன்' என்ற உளவியல் நாடகத்தில் அஞ்சலி சர்மாவுக்கு இணையாக நடித்தார்.

## தனிப்பட்ட வாழ்க்கை
யாதவ் தேசிய நாடகப் பள்ளியில் நடிப்புப் பயிற்சி பெற்றார். யாதவின் முதல் திருமணம் 1992இல் நடந்தது. இவர்களின் முதல் குழந்தை பிறந்த பிறகு, சில சிக்கல்கள் காரணமாக இவரின் மனைவி இறந்தார். பின்னர் திரைப்படத் துறையில் தன்னை நிலைநிறுத்திக் கொண்ட பிறகு 2003இல் இரண்டாவது முறையாக திருமணம் செய்து கொண்டார். இந்த இணையருக்கு இரண்டு மகள்கள் உள்ளனர்.

## சட்டச் சிக்கல்கள்
நீதிமன்றத்தில் பொய்யான பிரமாணப் பத்திரம் தாக்கல் செய்ததற்காக 2013ஆம் ஆண்டில் யாதவுக்கு 10 நாள் சிறைத்தண்டனை வழங்கப்பட்டது. இவர் திசம்பர் 3, 2013 முதல் திசம்பர் 6, 2013 வரை நான்கு நாட்களைச் சிறையில் கழித்தார். இதன் பிறகு உயர்நீதிமன்றத்தின் பிரிவு இருக்கை இவரது மேல்முறையீட்டின் பேரில் தண்டனையை இடைநிறுத்தியது. 2010ஆம் ஆண்டில் தில்லி உயர்நீதிமன்றம் 30 நவம்பர் 2018 அன்று இயக்குநராக அறிமுகமானதற்காக இவர் வாங்கிய கடனை திருப்பிச் செலுத்தாததற்காக இவருக்கு 3 மாத சிறைத்தண்டனை விதித்தது. இவர் உடனடியாக தில்லி காவல்துறையினரால் கைது செய்யப்பட்டார். இதைத் தொடர்ந்து, நவம்பர் 2018 இல், தில்லி உயர் நீதிமன்றம் மூன்று மாத சிறைத்தண்டனை விதித்தது. இது இவரது வாழ்க்கையை பாதித்தது.

## திரைப்படவியல்

### திரைப்படங்கள்

### தொலைக்காட்சி

## விருதுகளும் பரிந்துரைகளும்

## மேற்கோள்கள்

## வெளி இணைப்புகள்

*Rajpal Yadav at the British Film Institute
*
*
*

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இந்திய நகைச்சுவையாளர்கள்